Nafarroako Parlamentuak, 2018ko ekainaren 14an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua zein Iruñeko eta Orkoiengo udalak premiatzen dira hiru administrazioen arteko akordio bat susta dezaten PA-30 errepidearen gainean pasabide-proiektu bat eraikitzen hasteko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua zein Iruñeko eta Orkoiengo udalak premiatzen ditu:

1. Hiru administrazioen arteko akordio bat susta dezaten, Nafarroako Gobernuko Herri Lanen Zuzendaritzak taxututako pasabide-proiektua eraikitzen hasteko.

2. Akordio hori gauzatu dezaten hiru aldeen arteko hitzarmen baten bidez, non bakoitzak proiektuan izan beharreko parte-hartze ekonomikoa zehaztuko baita. Saiatuko da proiektu hori administrazio bakar batek gauzatzea. Desjabetzeak ere, baldin eta desjabetzerik egin behar bada, administrazio horrek berak eginen ditu

3. Aipatu pasabidea 2019. urtean zehar egin dezaten”.

Iruñean, 2018ko ekainaren 19an

Lehendakaria: Ainhoa Aznárez Igarza